জর্জ ইউলিট
জর্জ ইউলিট (ইংরেজি: George Ulyett; জন্ম: ২১ অক্টোবর, ১৮৫১ - মৃত্যু: ১৮ জুন, ১৮৯৮) শেফিল্ডের পিটসমুর এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ অল-রাউন্ডারের ভূমিকায় অবতীর্ণ হতেন। বিশেষতঃ অত্যন্ত আক্রমণাত্মক ভঙ্গীমায় ব্যাটিংয়ে নামতেন। ঘরোয়া ক্রিকেটে ইয়র্কশায়ারের প্রতিনিধিত্ব করেন তিনি। ‘হ্যাপি জ্যাক’ নামে খ্যাত ইউলিট তার সুন্দর আচরণের জন্য স্মরণীয় হয়ে রয়েছেন। এছাড়াও, ১৮৮২-৮৩ ও ১৮৮৩-৮৪ ফুটবল মৌসুমে শেফিল্ড ওয়েনসডে’র পক্ষে গোলরক্ষক হিসেবে অংশগ্রহণ করছেন।